คณะองคมนตรี ร่วมติดตามสถานการณ์น้ำ แนวทางการแก้ไขปัญหาและช่วยเหลือผู้ประสบภัยแล้ง
คณะองคมนตรี ร่วมติดตามสถานการณ์น้ำ แนวทางการแก้ไขปัญหาและช่วยเหลือผู้ประสบภัยแล้ง คณะองคมนตรี ประกอบด้วย นายพลากร สุวรรณรัฐ พลเอก ดาว์พงษ์ รัตนสุวรรณ พลเอก ไพบูลย์ คุ้มฉายา นายจรัลธาดา กรรณสูต พลเอก กัมปนาท รุดดิษฐ์ นายอำพน กิตติอำพน และพลเอก เฉลิมชัย สิทธิสาท ร่วมติดตามสถานการณ์น้ำแนวทางการแก้ไขปัญหาและช่วยเหลือผู้ประสบภัยแล้ง โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ เป็นประธานการประชุมฯ และรัฐมนตรีที่เกี่ยวข้องร่วมประชุมผ่านระบบวิดีโอคอนเฟอเรนซ์ไปยังผู้ว่าราชการจังหวัดทั่วประเทศ ที่ประชุมได้มีการติดตามสถานการณ์ แนวโน้ม รวมถึงการป้องกันและแก้ไขปัญหาภัยแล้งปี 2563 โดยรัฐมนตรีว่าการกระทรวงมหาดไทย เน้นย้ำการบูรณาการทุกหน่วยงานดำเนินการป้องกันและแก้ไขปัญหาภัยแล้งอย่างเต็มกำลัง ภายใต้กฎหมายและแผนว่าด้วยการป้องกันและบรรเทาสาธารณภัยผ่านกลไกการปฏิบัติของหน่วยงานทุกภาคส่วน รวมถึงจัดทำแผนเผชิญเหตุภัยแล้งในระดับพื้นที่รวมถึงมาตรการที่ใช้รองรับผลกระทบที่เกิดจากวิกฤติการณ์ภัยแล้งทั้งในระยะสั้น ระยะกลาง และระยะยาวให้คณะองคมนตรีได้รับทราบภายหลังรับฟังแนทางจากรัฐบาลแล้ว คณะองคมนตรีต่างเห็นด้วยกับแนวทางการแก้ไขปัญหาและบรรเทาผลกระทบจากปัญหาภัยของรัฐบาล เช่น พลเอก เฉลิมชัย สิทธิสาท กล่าวชื่นชมการวางแผนรับมือภัยแล้งของรัฐบาลในพื้นที่ภาคกลาง โดยเห็นว่าเป็นแผนการแก้ปัญหาที่ดีแล้ว แต่เป็นห่วงพื้นภาคตะวันออกเฉียงเหนือ เนื่องจากไม่มีแหล่งกักเก็บน้ำจากลำน้ำชี ซึ่งต้องขอบคุณรัฐบาลที่ผลักดันให้สร้างเขื่อนกักเก็บน้ำ โดยไม่ให้กระทบป่าต้นน้ำ โดยเห็นว่าหาก่อสร้างเขื่อนทั้ง 2 แห่งแล้วเสร็จก็จะสามารถบรรเทาความเดือนร้อนให้กับชาวบ้านในอนาคตได้เป็นอย่างดี พร้อมแนะนำกรมฝนหลวงและการบินเกษตรให้ทำฝนหลวงเหนือเขื่อนอุบลรัตน์ เพื่อจะช่วยบรรเทาความเดือดร้อนให้ประชาชนมีน้ำใช้ในหน้าแล้งนี้ นอกจากนี้ยังเสนอแนะให้รัฐบางส่งเสริมการทำโอ่งเก็บน้ำไว้ใช้เองตามแนวทางเศรษฐกิจพอเพียงและไม่กินพื้นที่มากนักนายพลากร สุวรรณรัตน์ กล่าวว่า พระบาทสมเด็จพระเจ้าอยู่หัวทรงห่วงใยประชาชนที่ได้รับผลกระทบจากปัญหาภัยแล้งและทรงย้ำว่าสิ่งสำคัญคือ การให้กำลังใจเจ้าหน้าที่ทุกคนที่ร่วมกันแก้ปัญหา ทั้งนี้จากที่ได้รับฟังแนวทางของภาคส่วนต่างๆ จะนำความคืบหน้าไปกราบบังคมทูลต่อไป ทั้งนี้องคมนตรีได้มีข้อเสนอแนะว่า การแก้ปัญหาระยะสั้นให้ดำเนินการตามแผนที่วางไว้ ส่วนระยะกลางและระยะยาวทราบกันดีกว่าน้ำของเรามาจากฤดูฝนและความชุ่มชื่นของป่า ซึ่งปัจจุบันป่าถูกทำลายและการฟื้นฟูยังเป็นไปได้ช้า ทั้งนี้มองว่านโยบายของรัฐบาลผ่อนปรนการบุกรุกพื้นที่ป่ามาตลอดจึงฝากรัฐบาลให้เร่งหาแนวทางคนอยู่ร่วมกับป่าและลดการบุกรุกพื้นที่ป่าให้น้อยที่สุด โดยฝากกระทรวงทรัพยากรธรรมชาติไปหาแนวทางให้มีการบุกรุกพื้นที่ป่าน้อยที่สุดและพยายามอย่าให้บุกรุกพื้นที่ป่าต้นน้ำอย่างเข้มงวด และรัฐบาลควรสนับสนุนงบประมาณในการสร้างอ่างและฝ่ายกักเก็บน้ำไว้ใช้ในหน้าแล้ง ทั้งนี้ยังเห็นว่ากรมชลประทาน มีโครงการดีๆ หลายโครงการโดยเฉพาะการผันน้ำยมมาใช้ ซึ่งเป็นโครงการที่ดีและคุ้มกับการลงทุนจึงเห็นว่าควรใช้โครงการผันน้ำยมไปเขื่อนอื่น ๆ ด้วย ขณะเดียวกันเห็นว่าการประปาส่วนภูมิภาค จะต้องวางแนวทางโดยพยายามหาแหล่งน้ำดิบของตัวเองโดยไม่พึงแหล่งน้ำดิบของกรมชลประทานมากเกินไป เพราะในอนาคตน้ำประปาก็มีความต้องการใช้สูงเช่นกัน